open-index/open-wikipedia-markdown huggingface dataset:
JWRC

**FIA Junior WRC**, ennen **Junior World Rally Championship** (lyh. **JWRC**, myös **Junior WRC**) on vuonna 2002 perustettu nuorten rallin maailmanmestaruussarja. Sarja suunniteltiin ponnahduslaudaksi nuorille kuljettajille. Kalusto oli tarkoitus pitää halpana, mutta pian kaluston hinnat karkasivat käsistä. 

## Historia
Sarja alkoi vuonna 2001 nimellä **FIA Super 1600 Championship for Drivers**, jolloin siihen kuului kuusi osakilpailua. Sarjassa ajettiin Super 1600 -luokan autoilla, joiden kattohinta oli . Tehdastallit tai valmistajat eivät voineet osallistua sarjaan.

Vuonna 2001 sarjan voitti Sébastien Loeb, mutta sarjan ensimmäinen virallinen maailmanmestari oli espanjalainen Daniel Solà vuodelta 2002. Junioreiden maailmanmestaruudesta ajettiin aina kauden 2006 loppuun, jonka jälkeen sarja menetti MM-arvonsa. Arvon menetystä on helppo perustella sillä, että sarjan kisat ajettiin pääosin Euroopassa ja vain muutama kilpailija ajoi kisoja Euroopan ulkopuolella. Tämän mahdollisti sääntö, jonka mukaan kilpailija sai valita etukäteen kisat, joihin osallistui. Euroopan ulkopuolella ajetuissa kisoissa oli mahdollista ajaa "halpoja" pisteitä, sillä joskus osallistujia oli vähemmän kuin pisteillä palkittavia sijoituksia. 

Vuonna 2007 sarjan nimeksi vaihtui FIA Junior Rally Championship -sarja (JRC) ja sen MM-arvo poistui koska sarjaa ajettiin vain Euroopassa.

MM-arvo palautui vuonna 2008 ja sarjan mestariksi ajoi ranskalainen Sébastien Ogier ja seuraavana vuonna Martin Prokop. Vuonna 2010 mestariksi ajoi saksalainen Aaron Burkart. Samana vuonna ilmoitettiin myös, että JWRC sarja painuu historiaan ja tilalle tulee WRC Akatemia nimeä kantava luokka, joka perehtyy aiempaa enemmän nuorten kuljettajien koulutukseen.

JWRC-sarjasta rallin MM-sarjan huipulle ovat nousseet Sébastien Loeb, vuoden 2005 mestari, espanjalainen Daniel Sordo ja vuoden 2008 mestari Sebastien Ogier.

Kaudelle 2011 Juniori-nimeke jätettiin pois kun WRC Academy -sarja tuli tilalle. WRC Academy -sarjassa ajettiin identtisillä Ford Fiesta R2 -autoilla.

Kaudelle 2013 WRC Academy nimettiin uudestaan FIA Junior WRC Championship -sarjaksi (JWRC).

Vuodesta 2022 alkaen FIA:n rallipyramidin mukaan WRC3-sarjassa on avoin ja juniorisarja. Kaudesta 2022 alkaen sarjassa on ajettu Rally3-luokan autoilla.

## Säännöt
JWRC-sarjassa kuljettajan ikä on rajattu 29 vuoteen, ja kuljettaja ei saa olla Priority 1 (P1) -kilpailija eikä nimetty valmistajien pisteille MM-sarjassa ennen osallistumista JWRC-sarjaan.

Pistejärjestelmä on kuten WRC-sarjassa, mutta lisäksi kauden viimeisestä kilpailusta saa tuplapisteet mikäli on osallistunut vähintään kolmeen edeltävään kilpailuun kauden aikana. Nopeimman ajan erikoiskokeella ajanut saa lisäpisteen.

## Mestarit

## Lähteet
Greatest Hits (Fleetwood Mac)

**Greatest Hits** on Fleetwood Macin vuonna 1988 julkaistu kokoelmalevy. Tuottajat ovat Greg Ladanyi ja Fleetwood Mac.
## Kappaleet
# Rhiannon (4'09)
# Don't Stop (3'10)
# Go Your Own Way (3'36)
# Hold Me (3'44)
# Everywhere (3'41)
# Gypsy  (4'23)
# You Make Loving Fun (3'29)
# As Long As You Follow (3'41
# Dreams (4'13)
# Say You Love Me (4'09)
# Tusk (3'29)
# Little Lies (3'36)
# Sara (6'21)
# Big Love (3'37)
# Over My Head (3'36)
# No Questions Asked (4'40)

* Kansiteksteissä on kappaleeksi 15 merkitty *Little Lies*.

## Lähteet
CD-levy 925801-2 (Warner Bros., 1988)
Petitmoni

**Petitmoni** tai **Pucchimoni** () oli japanilaisen popmusiikki-tyttöyhtyeen Morning Musumen toinen alaryhmä. 

## Historiaa

Ryhmä perustettiin marraskuussa 1999. Ryhmän perustajajäsenet olivat Kei Yasuda, Sayaka Ichii ja Maki Gotō. Heidän ensimmäinen singlensä, Chokotto Love, myi yli miljoona kappaletta. 

21. toukokuuta 2000 Sayaka Ichii valmistui Morning Musumesta ja Petitmonista, jolloin Tsunku korvasi hänet Hitomi Yoshizawalla muodostaen näin ryhmän toisen sukupolvi. Ryhmä julkaisi kolme singleä ja kokonaisen albumin tuona aikana.

2002 Maki Gotō valmistui Morning Musumesta ja Petitmonista, ja häntä seurasi 2003 Kei Yasuda, jolloin ryhmään jäi vain Hitomi Yoshizawa. Tämän jälkeen muodostettiin Petitmonin kolmas sukupolvi. Uusina jäseninä liittyivät Ayaka Kimura (Coconuts Musumesta) ja Makoto Ogawa (Morning Musumen 5. sukupolven jäsen). Tämä kokoonpano ei koskaan julkaissut yhtään singleä. He tekivät tosin yhden kappaleen nimeltään *WOW WOW WOW* ja 2003 vuoden version kappaleesta *Chokotto Love*. Nämä julkaistiin myöhemmin *Petit Best* -albumeilla.

Vuodesta 2003 ryhmä on ollut tauolla, mutta palasi taas muiden alaryhmien kanssa toimintaan vuonna 2009, uudella nimellään Pucchimoni V/Petitmoni V. Uudet jäsenet ovat Erina Mano, Saki Nakajima ja Mai Hagiwara.

## Jäsenet

### Ensimmäinen sukupolvi
*Kei Yasuda
*Sayaka Ichii
*Maki Gotō

### Toinen sukupolvi
*Kei Yasuda (Johtaja-jäsen)
*Maki Gotō
*Hitomi Yoshizawa

### Kolmas sukupolvi
*Hitomi Yoshizawa (Johtajajäsen)
*Makoto Ogawa
*Ayaka Kimura (Coconuts Musumesta)

## Aiheesta muualla

*Virallinen Hello! Project -profiili 
*Petitmonin kuvallinen diskografia
Corrado Provera

**Corrado Provera** (18. tammikuuta 1941 Torino, Italia – 5. marraskuuta 2023) oli italialainen Peugeot Sportin johtaja ja Peugeot’n markkinointivastaava. Provera ei itse ajanut koskaan kilpaa, vaan ajautui moottoriurheiluun muita reittejä. Provera suhtautui silti aina intohimoisesti moottoriurheiluun, mikä kävi selväksi monista hänen lausunnoistaan. Proveran tunnetuin työ moottoriurheilussa oli Peugeot’n palkkalistoilla, ensin Formula 1 -sarjassa ja sitten rallissa. Peugeot’n F1-taival päättyi ilmiriitaan Alain Prostin johtaman Prost Grand Prixin kanssa.

Peugeot’n vetäydyttyä F1:stä Provera keskittyi täysin Peugeot’n rallitoiminnan johtoon. Peugeot oli vuonna 1999 esitellyt uuden Peugeot 206 WRC:n. Proveran alaisuudessa Marcus Grönholm voitti kuljettajien maailmanmestaruudet vuosina 2000 ja 2002. Peugeot voitti Peugeot 206:lla tallien maailmanmestaruuden vuosina 2000, 2001 ja 2002. Kun Peugeot vaihtoi uuteen Peugeot 307 WRC:hen, menestystä ei tullut toivotulla tavalla. Peugeot päättikin vetäytyä rallin MM-sarjasta vuoden 2005 jälkeen. 

Provera vetäytyi eläkkeelle 1. maaliskuuta 2005, jolloin hänen tilalleen tuli Jean-Pierre Nicolas. Peugeot’n viestintäjohtajaksi tuli samana päivänä Bernd Schantz.

## Lähteet

## Aiheesta muualla
* Corrado Provera - Juwra.com
Mielialahäiriö

**Mielialahäiriöt** ovat psyykkisiä sairauksia, joille ominaista on pitempiaikainen muutos potilaan mielialassa. Tyypillisimpiä esimerkkejä ovat masennus ja kaksisuuntainen mielialahäiriö. Masennukseen kuuluu ainoastaan depressiojaksoja, kaksisuuntaiseen sekä depressiivisiä että maanisia vaiheita. Myös mania luetaan mielialahäiriöihin.

## Tyypit

Mielialahäiriöiden kaksi päätyyppiä ovat masennus (tai unipolaarinen masennus) ja kaksisuuntainen mielialahäiriö.

* Masennus (tai unipolaarinen masennus), sisältää seuraavat alatyypit:
** Vakava masennus
** Vakava masennus (toistuva)
** Vakava masennus psykoottisilla oireilla (psykoottinen masennus)
** Dystymia
** Synnytysmasennus
* Kaksisuuntainen mielialahäiriö, sisältää seuraavat alatyypit:
** Tyyppi I
** Tyyppi II
** Syklotymia

Lisäksi on olemassa vuodenajoittain vaihteleva mielialahäiriö (SAD) (ks. lisää oireista ja hoidosta). Manian lievähköstä muodosta käytetään nimitystä hypomania.

Myös psykoottisiin sairauksiin voi kuulua mielialahäiriön oireita, esimerkiksi skitsoaffektiivisessa häiriössä.

## Oireet ja hoito

Mielialahäiriöt altistavat erilaiselle itsetuhokäyttäytymiselle, ja huomattava osa itsemurhista liittyy niihin. 

Usein mielialahäiriön taudinkuvaan kuuluu liikaunisuutta, mutta toisaalta masennus aiheuttaa myös unettomuutta.

SAD:stä kärsivällä ihmisellä esiintyy yleensä syys- ja talviaikaan tyypillisiä masennusoireita, mutta valoisina vuodenaikoina oireet ovat lieviä tai niitä ei ole. Varsinkin nuoruusikäiset AS-ihmiset ovat kasvaneessa riskissä sairastua  mielialahäiriöihin.

Mielialahäiriöitä hoidetaan muun muassa sopivalla lääkityksellä ja psykoterapialla. 

## Yleisyys

Masennus on länsimaissa tavallisempi mielialahäiriön muoto kuin kaksisuuntainen häiriö. Nuorena sairastettu masennus lisää potilaan riskiä sairastua myöhemmällä iällä kaksisuuntaiseen mielialahäiriöön.

Mielialahäiriöt oireilevat joskus eri tavoin lapsilla, nuorilla ja aikuisilla. Lapsuus- ja nuoruusiän masennus saattaakin jäädä kokonaan toteamatta. Joillakin potilailla on mielialahäiriöihin perinnöllistä taipumusta. 

## Katso myös
* Luettelo tunnetuista mielialahäiriöisistä

## Lähteet
Matti Järviharju

**Matti Valentin Järviharju** (s. 24. tammikuuta 1944 Kauhajoki) on suomalainen poliitikko, yrittäjä ja merikapteeni. Hän on toiminut Suomen Isänmaallinen kansanliike rp:n puheenjohtajana, sitoutumattomana kuntapoliitikkona perussuomalaisissa ja kokoomuksessa, uuden IKL:n ja Sinivalkoinen puolue ry:n puheenjohtajana sekä Perustuslaillisen oikeistopuolueen varapuheenjohtajana. Europarlamenttivaaleissa 2004 hän oli Suomen Kansan Sinivalkoisten ehdokkaana ja europarlamenttivaaleissa 2014 hän oli Muutos 2011 -puolueen ehdokkaana. Järviharju on myös kansallismielisen Suomen Sisun jäsen.

## Elämä

Vuosina 1960–1976 Järviharju oli merimies ja suoritti merikapteenin tutkinnon. Kyproksen kriisissä hän oli mukana rauhanturvaajana 1963–1964. Viron uudelleenitsenäistymisen aikaan hän keräsi varoja ja autoja Viron poliisin käyttöön ja toimi Suomi–Viro-seuran puheenjohtajana.

14. tammikuuta 2000 54-vuotias kauhajokinen mies räjäytti suuren määrän räjähteitä Koskenkylässä, Kauhajoen rannassa, Harikko oy:n kohdalla. Harikko oy on Järviharjun omistuksessa. Räjähdyksen seurauksena lähialueen talot vavahtelivat ja ikkunoita rikkoutui. Räjähdys oli Järviharjun mukaan suunnattu häntä vastaan. Vuoden 1999 lopussa Järviharjun Aikalajärven rannassa sijainnut loma-asunto joutui pommi-iskun kohteeksi.

Järviharjulla oli 2000-luvun alussa yhteinen puoluehanke turkulaisen kaupunginvaltuutetun, silloisen Kansallinen Rintama ry:n (sittemmin Suomen Kansan Sinivalkoiset rp) puheenjohtajan Olavi Mäenpään ja Isänmaallinen Oikeisto ry:n (sittemmin Suomi – Isänmaa rp) puheenjohtajan, lahtelaisen Väinö Kuisman kanssa, mutta nimellä Sinivalkoinen puolue toiminut yhdistys kaatui kiistoihin puheenjohtajuudesta.

Järviharju osallistui vuoden 2011 eduskuntavaaleihin Vapauspuolue (VP) – Suomen tulevaisuus rp:n ehdokkaana. Saman vuoden lokakuussa hänet valittiin Vapauspuolueen puoluehallitukseen. Olavi Mäenpää kuitenkin nosti kokouksen päätösvallattomuudesta kanteen, jonka seurauksena hallituksesta tuli laiton. Oikeuskulujen takia Vapauspuolue jätti toukokuussa 2012 konkurssihakemuksen, joka pian peruttiin. Puolue erotti tuon kokouksen puheenjohtajana toimineen Järviharjun puolueesta ja nosti häntä vastaan kanteen Pirkanmaan käräjäoikeudessa.

Ilmajoen kunnanvaltuuston varavaltuutettuna Järviharju on muun muassa vaatinut muiden valtuutettujen eroa rattijuopumustuomion ja kulttuurialan koulutuksen kunnasta pois siirron kannattamisen vuoksi. Järviharju on ollut kunnanvaltuutettu sekä Ilmajoella että Kauhajoella.

## Lähteet

## Aiheesta muualla
*Matti Järviharjun blogi
Dolmen

**Dolmen** on nuoremmalta kivikaudelta peräisin oleva suurista kivistä rakennettu rakennelma, jossa suuret pystykivet kannattelevat yleensä laattamaista vaakakiveä. Dolmenit kuuluvat megaliittiperinteeseen. Erään teorian mukaan ne olivat aikoinaan maakumpujen ympäröimiä, joskin arkeologit eivät ole asiasta yhtä mieltä. Dolmenit olivat hautoja, ja hyvin säilyneistä dolmeneista voi aavistella niiden käyttöä hautoina. Monet dolmenit ovat osin maan tai pienempien kivien peitossa. 

Suurin osa dolmeneista sijaitsee Koillis-Aasiassa. Korean niemimaalla sijaitsee noin 30 000 rakennelmaa eli 40 % koko maailman dolmeneista. Lisäksi niitä on ainakin Ranskan Bretagnessa, Espanjassa, Portugalissa, Isossa-Britanniassa, Saksassa ja Alankomaissa, Israelissa, Venäjällä ja Afrikassa. 

Dolmeneista käytetään eri paikoissa eri nimityksiä: Alankomaissa dolmenit ovat *hunebedden*, Saksassa *Hünengräber* tai *Hünenbetten*, Portugalissa *antas* tai *mamoas*, Walesissa *cromlechs*, Cornwallissa *quoits*.

Ainakin osa Bretagnen rakennelmista sijoittuu 5000-lukuun eaa., kun neoliittinen kausi alkoi alueella. Britteinsaarilla kausi alkoi vasta 4000-luvulla eaa., ja niiden alueiden dolmenit ajoitetaan vuosiin 4000–3000 eaa. Aasiassa vanhimmat dolmenit ovat peräisin 1000-luvulta eaa. Indonesian Sumban saarella dolmenien rakennus on säilynyt nykyaikaan asti.

## Lähteet

## Aiheesta muualla
Kadmos

**Kadmos** (, ) oli kreikkalaisessa mytologiassa foinikialaisten kuninkaan poika ja Europan veli. Hänen isänsä oli joko Agenor tai Foiniks, Agenorin poika. Kadmos perusti Theban kaupungin, ja sen akropolis oli alun perin nimetty Kadmeiaksi hänen mukaansa. Helleenit pitävät Kadmosta foinikialaisten aakkosten isänä. Kreikkalaisen myytin mukaan Kadmoksen jälkeläiset vuoroin johtivat Thebaa ja olivat poissa sen johdosta useiden sukupolvien ajan mukaan lukien Troijan sodan.

Kun Zeus oli kantanut selässään pois Kadmoksen sisaren Europan, Kadmos lähti etsimään tätä. Hän saapui Delfoihin, missä hän meni kysymään neuvoa oraakkelilta. Hänen käskettiin jättämään etsintänsä sikseen ja seuraamaan erityistä lehmää, jolla oli puolikuun muotoinen merkki kyljessään, ja perustamaan kaupungin sinne, mihin lehmä kävisi makaamaan väsyneenä.

Lehmän antoi Kadmokselle Pelagon, Fokiin kuningas, ja se ohjasi hänet Boiotiaan, minne Kadmos perusti Theban kaupungin. Robert Graves ehdotti, että lehmä olisi itse asiassa päästetty vapaaksi hyvin rajatulle alueelle, ja paikkaan, johon se asettui makuulle, olisi perustettu kuun jumalatar Selenen temppeli.

Koska Kadmos aikoi uhrata lehmän Athenelle, hän lähetti osan miehistään läheiselle lähteelle hakemaan vettä. Heidät kuitenkin surmasi lähdettä vartioinut vesi-lohikäärme (vertaa Hydra), jonka puolestaan Kadmos tappoi miekallaan.

Athenen ohjeiden mukaisesti Kadmos kylvi lohikäärmeen hampaat maahan, ja siitä nousi joukko hurjasti aseistautuneita spartteja (’kylvetyt’). Heittämällä kiven heidän keskelleen Kadmos sai heidät taistelemaan keskenään, kunnes ainoastaan viisi jäi jäljelle. Nämä auttoivat häntä perustamaan kaupungin, ja heistä tuli kaupungin jalosukuisimpien sukujen perustajia.

Kadmoksen täytyi kuitenkin rangaistukseksi Areelle pyhitetyn lohikäärmeen tappamisesta harjoittaa katumusta kahdeksan vuoden ajan. Tämän jakson päätyttyä jumalat antoivat hänelle vaimoksi Harmonian, Areen ja Afroditen tyttären. He saivat pojan, jonka he nimesivät Polydorokseksi, ja neljä tytärtä: Ino, Autonoe, Agaue ja Semele.

Häissä kaikki jumalat olivat läsnä; Harmonia sai häälahjaksi Athenen kutoman peploksen ja Hefaistoksen tekemän kaulakorun. Huolimatta sekä avioliittonsa että valtakuntansa jumalaisesta luonteesta Kadmos sai katua katkerasti kumpaakin. Hänen perheensä kohtasi vakavia vastoinkäymisiä ja hänen kaupunkinsa yhteiskunnallisia levottomuuksia. Lopulta Kadmos luopui kruunustaan tyttärenpoikansa Pentheuksen eduksi ja vetäytyi Harmonian kanssa Illyriaan, jonka asukkaat huusivat hänet kuninkaakseen.

Kadmosta vainosi epäonni, joka oli langetettu hänen päällensä pyhän lohikäärmeen tappamisesta, ja kerran hän totesikin, että jos jumalat ovat noin kiintyneet yhden käärmeen elämään, hän voisi hyvinkin toivoa sellaista elämää itselleen. Välittömästi häneen alkoi kasvaa suomuja ja hänen muotonsa muuttua. Huomatessaan muodonmuutoksen Harmonia pyysi jumalilta että saisi saman kohtalon kuin miehensä, ja niin kohta tapahtuikin.

## Lähteet

## Aiheesta muualla
Tom Fontana

**Tom Fontana** (s. 12. syyskuuta 1951 Buffalo, New York) on yhdysvaltalainen käsikirjoittaja ja tuottaja. Hän on käsikirjoittanut ja tuottanut muun muassa sarjoja *[[Kylmä rinki]]*, *[[Sairaalan syke (yhdysvaltalainen televisiosarja)|Sairaalan syke]]* ja *[[Homicide – pelon kadut]]*.

Fontana aloitti nuorena näytelmäkirjailijana, mutta sai tuottaja Bruce Paltrow'lta mahdollisuuden käsikirjoittaa NBC:llä alkavaa televisiosarjaa Sairaalan syke. Fontanalla on kolme Emmy-voittoa ja yhteensä 17 ehdokkuutta. Lisäksi hän on voittanut mm. Yhdysvaltain käsikirjoittajien liiton palkinnon.

## Aiheesta muualla
*Tom Fontanan viralliset sivut 
*
Simpsonit (16. tuotantokausi)

**Simpsoneiden 16. tuotantokausi** käynnistyi Yhdysvalloissa marraskuussa 2004, ja päättyi toukokuussa 2005. Suomessa kausi käynnistyi joulukuussa 2005, ja päättyi toukokuussa 2006.

## Jaksoluettelo

### Kauhujen talo, osa 15 (''Treehouse of Horror XV'')

### Kauhea kokkisota (''All's Fair In Oven War'')

### Vihollinen vuoteessani (''Sleeping With the Enemy'')

### Tyttöni mun (''She Used to Be My Girl'')

### Bisnesmies Bart (''Fat Man and Little Boy'')

### Salakuljettajat (''Midnight Rx'')

### Margen baari (''Mommie Beerest'')

### Vedenpaisumus stadionilla (''Homer and Ned's Hail Mary Pass'')

### Kielletyt leikit (''Pranksta Rap'')

### Mennään naimisiin (''There’s Something About Marrying'')

### Lähestymiskielto (''On a Clear Day I Can’t See My Sister'')

### Vauvakuumetta (''Goo Goo Gai Pan'')

### Avioelämän onnea (''Mobile Homer'')

### Vankilaelämää (''The Seven-Beer Snitch'')

### Kurkistus tulevaisuuteen (''Future-Drama'')

### Hädässä ystävä tunnetaan (''Don't Fear the Roofer'')

### Ahmatti (''The Heartbroke Kid'')

### Tähdentekijä (''A Star Is Torn'')

### Viimeinen tuomio (''Thank God It's Doomsday'')

### Naapurin tytöt (''Home Away from Homer'')

### Isä, poika ja pyhä henki (''The Father, the Son, and the Holy Guest Star'')

----
Jeff Hearn

**Jeff Hearn** (s. 1947) on brittiläinen sosiologi ja yksi kriittisenä miestutkimuksena tunnetun tutkimusalan perustajista. Hän väitteli Bradfordin yliopistosta vuonna 1986 patriarkaattiteorioista.

Nykyisin Hearn on emeritusprofessorina Svenska handelshögskolanissa Helsingissä organisaatio- ja johtamistieteiden laitoksella.

## Lähteet
François Walthéry

**François Walthéry** (s. 17. tammikuuta 1946, Argenteau, Belgia) on belgialainen sarjakuvapiirtäjä. Walthéryn tunnetuin ja pitkäaikaisin sarjakuva on *[[Natasha]], lentoemäntä*. Hän on tehnyt sarjaa useiden käsikirjoittajien ja yhteistyökumppanien kanssa vuodesta 1970. 

Walthéry aloitti sarjakuva-alalla 1960-luvulla brysseliläisen Peyon studion assistenttina, missä hän osallistui muun muassa sarjojen *[[Smurffit|Strumffit]]*, *[[Benjamin (sarjakuvasankari)|Benjamin]]* ja *Jacky & Célestin* tekoon. Myöhemmin Walthéry loi muita hahmoja, pikkupojan *P'tit Bout d' Chique* ja vanhan kyyhkysenkasvattaja Julesin sarjaan *Le Vieux Bleu*, jonka käsikirjoitti Raoul Cauvin.

## Suomennettuja albumeja

* 
* 
*
Post-hardcore

**Post-hardcore** (Post-core) on hardcore punkista kehittynyt musiikkityyli, joka on osa laajempaa punk rockia. Post-hardcore on kehittänyt hardcore punkia laajasti, kuten post-punk. Post-hardcore on yhdistänyt hardcore punkia lähemmäksi experimental rockia.

Tyylilaji syntyi 1980-luvun puolivälin ja lopun läntisessä Yhdysvalloissa. Tuona aikana syntyneet SST Recordsin yhtyeet, sekä washingtonilaiset yhtyeet (kuten Fugazi), olivat hieman erilaiselta kuulostavia yhtyeitä, kuten esimerkiksi Big Black ja Jawbox, jotka yhdistivät noise rockia post-hardcoreen.

Post-hardcore on rytmikästä ja kovaäänisillä kitaroilla soitettua musiikkia, jossa joko lauletaan puhtaasti tai huudetaan. Musiikki on tasapainoista ja melodista, osittain räväkkää hardcore punkia sisältävää, hienovaraista ja vapaata. Post-hardcore yhtyeitä ovat muun muassa Alesana, Pierce the Veil, A Day to Remember, Escape the Fate, For All Those Sleeping, Get Scared, Adept, Alexisonfire, Enter Shikari, Dance Gavin Dance, Sienna Skies, Touché Amoré ja The Used.
Luettelo AC Oulussa pelanneista jalkapalloilijoista

AC Oulua on edustanut sarjaotteluissa yhteensä 2xx pelaajaa.

*Päivitetty kauden 2023 jälkeen.*

## Lähteet
* Jalkapallokirjat 2004–2021
Avebury

**Avebury** on esihistoriallinen harvaan asetetuista pystykivistä koottu suuri kivikehä, joka sijaitsee Etelä-Englannissa Wiltshiren kreivikunnassa. Megaliittiajalta peräisin olevan kivikehän keskellä sijaitsee Aveburyn kylä. Alueella on paljon esihistoriallisia jäännöksiä.

Avebury on maailman suurin tunnettu kiviympyrä, mutta se on säilynyt vain osittain: sadan kiven kehästä on enää jäljellä vain 27 kiveä. Kehä on laajuudeltaan 11,3 hehtaaria, ja sitä ympäröi 15 metriä syvä kahden maavallin välinen kaivanto, jossa ulomman kaivannon halkaisija on yli kilometrin mittainen. Sisempänä on ollut kaksi pienempää kivikehää. Maavallissa ja kaivannossa on neljä sisäänkäyntiä. 1300-luvulla kristityt kaatoivat kiviä, koska he eivät halunneet pakanallisten paikkojen olevan pyhiä. Sitä jatkettiin 1600- ja 1700-luvuilla. Kiviä käytettiin paljon rakennusmateriaalina etenkin Aveburyn kylässä.

Kivikehän tarkoituksesta on esitetty useita eri teorioita: sen on arveltu olleen roomalainen temppeli, druidien oppilaitos, pyhän munan ja käärmeen kuva, tähtitieteellinen laskentalaite, planetaario tai amfiteatteri. Kehän on osoitettu olleen käytössä vuosien 2600 ja 1600 eaa. välillä. Erään teorian mukaan siellä on saatettu pitää uskonnollisia rituaalisia juhlia.

## Katso myös
* Stonehenge
* Megaliitit
* Britannian esihistoria

## Lähteet

## Aiheesta muualla

* Avebury information at the National Trust 
* Avebury Pagan Events Calendar  
* Further information and over 100 images of the stones at the Megalithic Portal. 
* Further information and over 100 images of the stones at the Modern Antiquarian site. 
* Some buried megaliths have recently been found near the circle. Reports at: Ananova, BBC News 
* 100-Ton Stone Astounds Academics (BBC News report) 
* The text and images of William Stukeley's survey 
* In-depth information about the Avebury complex
Luettelo Sega Master System -peleistä

Tämä on luettelo peleistä Sega Master System -pelikonsolille.

__NOTOC__
## Pelit

## Huomautukset

## Lähteet
Metal Blade Records

**Metal Blade Records** on riippumaton levy-yhtiö, jonka perusti Brian Slagel vuonna 1982. Yhtiöllä on toimipisteet Yhdysvalloissa, Saksassa ja Japanissa. Yhdysvalloissa yhtiön jakelijana toimii Sony BMG.

Metal Blade Recordsin artisteja on käynyt Billboardin Top 200 -listalla, mukaan lukien As I Lay Dying, The Black Dahlia Murder, Cannibal Corpse, Fates Warning (ensimmäinen Metal Blade Recordsin yhtye, joka saavutti sijan listalla), GWAR, Slayer ja Unearth. Goo Goo Dolls on ainoa yhtiön artisti, joka on saavuttanut kulta- tai platinalevy statuksen myynnillään.

## Artistit
### Nykyiset

*3
*Amon Amarth
*Anaal Nathrakh
*Ancient
*Armored Saint
*As I Lay Dying
*Battlecross
*Behemoth
*Behold... The Arctopus
*Beyond the Embrace
*Bolt Thrower
*Brain Drill
*Cannibal Corpse
*Cellador
*Cattle Decapitation
*Daysend
*Ed Gein
*Ensiferum
*Falconer
*Fates Warning
*Forever In Terror
*From a Second Story Window
*Ghost
*Goatwhore
*I Killed the Prom Queen
*In The Flesh
*Into The Moat
*Jacob's Dream
*Job for a Cowboy
*John Arch
*King Diamond
*Lizzy Borden
*Machinemade God
*Mortification
*Neal Morse
*Primordial
*Shai Hulud
*Six Feet Under
*The Absence
*The Black Dahlia Murder
*The Ocean Collective
*Tourniquet
*Unearth
*Vader
*Whitechapel

### Entiset
*Betsy
*Bitch
*Cirith Ungol
*Diabulus in Musica
*Epidemic
*Galactic Cowboys
*Goo Goo Dolls
*GWAR
*Immolation
*King’s X
*Lamb of God
*Little Caesar
*Mercyful Fate
*Omen
*Skrew
*Slayer
*Spock's Beard
*Symphony X
*Trouble
*Winter Solstice

## Aiheesta muualla
* Metal Blade Recordsin yhdysvaltalaiset kotisivut
* Metal Blade Recordsin saksalaiset kotisivut
* Metal Blade Recordsin japanilaiset kotisivut
Laserpoint

**Laserpoint** on suurin, sekä yksi näyttävimmistä elektronisen tanssimusiikin klubitapahtumista Suomessa. Laserpoint järjestetään kerran vuodessa ja vuoden 2007 huhtikuussa oli vuorossa historiallinen kymmenes perättäinen, vuosittainen Laserpoint -tapahtuma.

Tapahtuma on erikoistunut audiovisuaalisuuteen sen kaikissa muodoissa. 
Tapahtuman visuaalisuus on viety tapahtumatekniikan äärirajoille, hyväksikäyttäen olemassa olevaa valo- ja videotekniikkaa. Äänentoisto tapahtumaa varten mitataan tarkasti ja ympäristökeskuksen rajoitusten mukaisesti, kuitenkin huomioimalla tanssimusiikkitapahtuman perimmäiset tarkoitukset - eli viihdyttää yleisöä.

Suomen lainsäädäntö asettaa tapahtumalle tietyt rajoitukset sen nimenmukaisen sisällön tuottamiseen - eli lasershow:n. Kritiikkiä tapahtuma on saanut vuosi toisensa jälkeen, kun lasersäteet eivät ole kohdistettu yleisöön, jolloin ne olisivat näyttävimmillään - vaan määritelty turvaetäisyyksien mukaan, jotka Säteilyturvakeskuksen ohjeistuksen (ST 9.4) ovat yleisötilassa 3 metrin korkeudessa yleisötilasta. 
Tapahtumassa käytettävät laserlaitteet ovat niin tehokkaita, että pystyvät muodostamaan säteen, jolla voi esimerkiksi sytyttää tupakan.

Laserpointissa on vuosien mittaan esiintynyt laaja kirjo sekä ulkomaisia, että kotimaisia konemusiikin kärkinimiä. Yhteensä tapahtumissa on esiintynyt yli 100 dj:tä ja artistia. Kotimaisista mukana ovat useina vuosina olleet mm. DJ Proteus, Dj Orkidea ja Darude.

Vuoden 2007 tapahtuma toteutettiin yhteistyössä brittiläisen superklubin, Gatecrasherin kanssa.

## Lähteet
Gloria Estefan

**Gloria Estefan** (alk. **Gloria María Milagrosa Fajardo García**, s. 1. syyskuuta 1957 Havanna, Kuuba) on kuubalaissyntyinen yhdysvaltalainen laulaja ja lauluntekijä. Hänet tunnetaan latinopopin kuningattarena, koska hän on parhaiten angloamerikkalaisen kulttuurin keskellä menestynyt latinalaisamerikkalaisen kevyen musiikin esittäjä. Estefanin levyjä on myyty yli 70 miljoonaa, ja hän on voittanut viisi Grammy-palkintoa.

Estefan on julkaissut 21 albumia vuodesta 1977 alkaen Miami Sound Machine -yhtyeen kanssa. Ensimmäinen menestys oli *Dr. Beat* vuonna 1984. Parhaiten myynyt albumi on ollut *Cuts Both Ways* vuodelta 1989. Levyn nimi (suomeksi ”Kaksiteräinen”) viittaa sekä espanjan- että englanninkielisten kuuntelijoiden suosioon. Sitä on myyty yli 10 miljoonaa kappaletta.

Gloria Estefan esitti vuoden 1996 Atlantan olympialaisten tunnuskappaleen *Reach*.

Hänelle myönnettiin vuonna 2015 Presidential Medal of Freedom -mitali.

## Lähteet

## Aiheesta muualla

*Viralliset kotisivut 
*Gloria Estefan Official Fan TV
*Conga OnLine Fans
Pilvenmäen ravirata

**Pilvenmäen ravirata** on Forssassa sijaitseva ravirata. Se otettiin käyttöön vuonna 1949 ja Pilvenmäki on yksi Suomen pisimpään samalla paikalla toimineita raviratoja.

## Hallinto
Pilvenmäen raviradan omistaa ja sitä hallinnoi vuonna 1898 perustettu Forssan Seudun Hippos ry. Yhdistyksellä on yhdeksänhenkinen johtokunta, jonka puheenjohtajana toimii Matti Uutela. Johtokunta valitsee ja nimittää toiminnanjohtajan. Tammikuusta 2014 toukokuuhun 2015 toiminnanjohtajana oli Jari Isometsä ja häntä ennen Turun Hippos ry:n toimitusjohtaja Roger Johansson. Elokuussa 2016 toiminnanjohtajana aloitti Elina Hirvonen. Vuonna 2023 raviratojen välisen yhteistyön määrä kasvoi, kun Hirvonen aloitti huhtikuussa myös Tampereen Teivon raviradan toiminnanjohtajana. Samana vuonna, elokuussa 2023 Iivari Ingves aloitti Forssan, Teivon ja Turun Metsämäen raviradan yhteisenä kilpailusihteerinä.

## Ravitoiminta
Pilvenmäen ravirata on järjestänyt Kuninkuusravit neljästi vuosina 1968, 1988, 2006 ja 2022. Vuoden 1968 kilpailua varten Pilvenmälle rakennettiin lasitettu istumakatsomo, joka otettiin käyttöön 1966. Toinen katsomorakennus valmistui vuonna 1975.  Merkittävimmät Pilvenmäellä nykyään järjestettävät ravitapahtumat ovat Tammavaltikka ja Pilvenmäki Special. 1960–1990-luvuilla järjestettiin molemmille roduille tarkoitetut Tuoppi-ajot, jotka olivat aikansa legendaarisimpia ravikilpailuja Suomessa. 

Pilvenmäen ravirata on yksi Suomen merkittävimpiä valmennuskeskuksia. Ratatalleilla toimii 20 valmentajaa, joilla on valmennettavinaan noin 300 hevosta. Raviradan yhteydessä toimii myös hevosklinikka.

Pilvenmäen rataennätys lämminveristen ravikilpailuissa on Amazing Soul 11,0a, jonka se juoksi Tammavaltikassa 2014, sekä kylmäveristen osalta Evartin Kuninkuusraveissa 2022 juoksema 19,6a.

## Muu käyttö
Raviurheilun lisäksi rataa on käytetty moottoripyöräilyn maarata-ajojen kilpailuihin. Vuonna 2010 rata isännöi ensimmäistä kertaa maarata-ajojen MM-karsintakilpailuja. Vuotta myöhemmin Pilvenmäellä ajettiin ensimmäisen kerran maaradan GP-osakilpailu. Moottoripyöräkilpailujen järjestämisestä vastaa Forssan moottoriseura. Moottoripyörien maaratakilpailu muistuttaa speedwaytä, mutta rata on pidempi. Vuosittain elokuun alkupuolella Pilvenmäellä järjestetään Suomen suurin yksipäiväinen harrasteautojen kokoontuminen, Pick-Nick.

## Lähteet

## Aiheesta muualla
*Pilvenmäen raviradan kotisivut .
Jääkiekon SM-liigakausi 2004–2005

**Kausi 2004–2005** oli **[[jääkiekon SM-liiga]]n** 30. kausi. Mestaruuden voitti Kärpät, jolle se oli toinen perättäinen.
SM-liigakautta väritti , joka toi liigaseuroihin monia maailmantähtiä kuten Olli Jokinen (HIFK), Saku Koivu (TPS), Dwayne Roloson (Lukko), Patrik Štefan (Ilves), Brian Campbell (Jokerit) ja Jarkko Ruutu (HIFK). Ensimmäistä kertaa oli käytössä uusi pisteidenlaskujärjestelmä, jossa voitosta varsinaisella peliajalla sai 3 pistettä, jatkoaika- tai rankkarivoitosta 2 pistettä, jatkoaika- tai rankkarihäviöstä 1 pisteen ja häviöstä varsinaisella peliajalla 0 pistettä. Rangaistuslaukauskilpailu, jonka SM-liiga virallisesti nimesi voittomaalikilpailuksi kaudesta 2008-2009 alkaen, debytoi tällä kaudella, mikä tarkoitti sitä, että ottelu ei voinut enää päättyä tasapeliin. Liigahistorian ensimmäinen rangaistuslaukauskilpailu nähtiin heti kauden avauskierroksella, ja siinä Blues voitti TPS:n 3–2. Ratkaisuosuman teki Landon Wilson Teemu Lassilan taakse.

## Runkosarja

### Runkosarjan pistepörssi

### Runkosarjan pistepörssi (puolustajat)

### Runkosarjan pistepörssi (tulokkaat)

### Maalivahtien torjuntapörssi (vain yli 20 ottelua pelanneet)

## Pudotuspelit

### Pudotuspelien karsintakierros

### Puolivälierät

### Välierät

### Pronssiottelu

### Loppuottelut

## Palkitut

## Lähteet
* Hockey Archives 

## Aiheesta muualla
*sm-liiga.fi , pudotuspelien ottelukohtaiset tilastot
Maatuska

**Maatuska** on Suomessa vakiintunut nimitys matkamuistona tunnetulle venäläiselle matrjoška-puunukelle, joka koostuu useista avattavista, sisäkkäisistä hahmoista.    

## Nimityksistä
Venäläisperäinen sana *maatuska* (ven. матушка, *matuška* ‘äitikulta’) tarkoittaa suomen murteissa ’vanhahkoa, varsinkin venäläistä naista’. Suomessa se on ilmeisesti mennyt sekaisin nuken alkuperäisen venäläisen nimityksen матрёшка, *matrjoška* kanssa. Nimi on alun perin lempinimimuoto naisennimestä Matrjona, joka palautuu latinan sanaan *matrona.* Tämä etunimi oli suosittu Venäjän maaseudulla 1800-luvulla, siis tyypillinen maalaistytön tai -naisen nimi.    

Muuallakin kuin Suomessa alkuperäinen *matrjoška*-nimi on voinut sekaantua muihin samansointisiin sanoihin tai nimiin. Saksassa sekä englanninkielisissä maissa nukkea voi nähdä kutsuttavan myös nimellä *babushka/Babuschka* (ven. бабушка *babuška* ’mummo’, saksaksi joskus myös virheellisesti *Babutschka*) tai *Mamuschka*, Itävallassa nimellä *Piroschka* (unkarilaisesta naisennimestä *Piroska*).   

## Historia ja symboliikka

Sisäkkäisten rasioiden tai nukkejen valmistusperinteen arvellaan saaneen alkunsa Kiinasta ja Japanista. Venäjällä maatuskanukkeja on valmistettu 1800-luvun lopulta lähtien, kun kehittyvä matkamuistoteollisuus kohtasi uuden kiinnostuksen perinteiseen kansantaiteeseen. Ensimmäisen venäläisen Matrjoška-nuken valmistivat tehtailija Savva Mamontovin tilauksesta vuonna 1892 kaksi kansantaiteilijaa: Vasili Zvjozdotškin sorvasi ja Sergei Maljutin maalasi nuken. Mamontovin veli Anatoli, joka omisti leluliikkeen, oli saanut idean nähtyään Japanissa perinteisiä sisäkkäisiä nukkeja. 

Alun perin nuket kuvasivat perinteisiä maaseudun naisia tai tyttöjä värikkäissä venäläisissä kansanpuvuissa. Perinteisesti uloin nukkehahmo on nainen, sen sisällä olevat hahmot voivat olla tyttöjä tai poikia ja sisimpänä on pieni vauva. Sittemmin maatuskanukeissa on kuvattu muitakin hahmoja, eläimiä, satuolentoja tai poliittisia karikatyyrejä, esimerkiksi Venäjän johtajia Pietari Suuresta Putiniin.    

Vaikka maatuskanukke on verrattain uusi keksintö, se on usein haluttu nähdä vanhana venäläisyyden tai "Äiti Venäjän" symbolina. Sen on ajateltu symboloivan hedelmällisyyttä ja jatkuvaa elämää. Toisaalta nuken suosio matkamuistona ja muuttuminen halvaksi tehdastuotteeksi on verottanut sen arvostusta, ja perinteisten naishahmojen vaihtuminen esimerkiksi nykypoliitikkoihin on Venäjällä koettu myös halventavaksi. 

Maatuskanukkea on käytetty symboloimaan arvoituksellisuutta ja todellisuuden monikerroksisuutta. Amerikkalaisessa tv-sarjassa *Russian Doll,* joka sai ensi-iltansa Netflixissä 2019, maatuskanukkeen viittaava nimi liittyy juoneen, jossa päähenkilö joutuu loppumattomaan aikasilmukkaan, kuolee ja elää yhä uudelleen saman päivän. Ukrainalaisen tuotantoyhtiön venäjänkielisessä videosarjassa *Тайная жизнь матрёшки* (‘Matrjoškan salainen elämä’) maatuskanukke symboloi Putinin Venäjän propagandaa ja poliittista todellisuutta, jonka sisällä piilee fasismi.

## Lähteet

## Aiheesta muualla
Curta

**Curta** on maailman pienin, käteen sopiva mekaaninen laskukone (laskin), jolla voidaan suorittaa kymmenjärjestelmässä yhteen- ja vähennyslaskuja, kerto- ja jakolaskuja sekä muita funktioita, jotka voidaan muuntaa tai likiarvoistaa (estimoida) edellä mainituiksi laskutehtäviksi.
Laskukone perustuu sylinterimuotoiseksi rakennettuun yhteen/vähennys-rumpulaskuriin.

Curtan suunnitteli Curt Herzstark ollessaan vankina Buchenwaldin keskitysleirillä. Herzstarkin perhe toimi laskukoneiden ja muiden toimistotarvikkeiden valmistuksessa ja myynnissä ennen toista maailmansotaa, ja yleinen toive oli jotain pienempää, mutta tarkempaa kuin laskutikku. Herzstark aloitti suunnittelun käteen mahtuvalle laitteelle, ja suunnitteli käyttötavan ennen itse sen mekanismia. Sodan sytyttyä Herzstark pidätettiin ja laitettiin aluksi tehdastöihin, mutta hän sai jatkaa laskukoneen suunnittelua.

Curta-koneita valmisti liechtensteinilainen Contina AG Mauren -yhtiö. Curta-laskukoneiden valmistuksen päättyessä marraskuussa 1970 niitä oli valmistettu arviolta 140 000 kappaletta; 80 000 Type I- ja 60 000 Type II -mallia. Curta ei siis ole ollenkaan harvinainen, mutta muista laskimista poiketen kiinnostaa myös tavallisia ihmisiä. Tästä syystä Curtan myyntihinta on sen mekaniikkaan nähden korkea. Erityisesti alemmissa kuntoluokissa hinnat ovat tosin alkaneet laskea 2010-luvulle tultaessa.

Curtaa käyttivät Suomessakin monet kannettavaa laskinta tarvitsevat, kuten rallikuskien kartanlukijat, metsäarvioijat ja vakuutustarkastajat.

## Tyypit ja mallit
Curta-laskimet voidaan jakaa kahteen päätyyppiin niiden laskentakapasiteetin mukaan. Tyyppi I:n lukurekisteri (kerrottava) on 8 numeroa, kierroslaskuri (kertoja) 6 numeroa ja tuloslaskuri 11 numeroa, kun tyyppi II:ssa vastaavat ovat 11, 8 ja 15 numeroa. Molemmat tyypit jakautuvat vielä erilaisiin malleihin värin ja materiaalin mukaan.

## Lähteet

## Aiheesta muualla
* Käyttöohjeita
* Curtan simulaattori
* http://www.vcalc.net/cu.htm
* Type & Age of your Curta
Konya

**Konya** on kaupunki Turkissa. Se on samannimisen maakunnan pääkaupunki, ja siellä oli noin 2&nbsp;206&nbsp;000 asukasta vuonna 2020. Konya sijaitsee noin 200 kilometriä Ankarasta etelään ja noin 300 kilometriä Antalyasta koilliseen. Konyan ja Antalyan välillä sijaitsee hyvin paljon vuoria, mikä hidastaa sekä pidentää matkaa. Osittain Konyan alueella sijaitseva Tuzjärvi on suosittu turistikohde. Konyaa pidetään yhtenä Turkin uskonnollisesti konservatiivisimpina kaupunkialueina. 

## Historia
### Antiikki

Antiikin aikana nykyisen Konyan paikalla sijaitsi Ikonionin kaupunki (lat. *Iconium*). Se oli Vähän-Aasian merkittäviä kaupunkeja, ja mainitaan usein *[[Uusi testamentti|Uudessa testamentissa]]*. Nykyisen kaupungin nimi on muuntunut antiikin aikaisesta.

### Myöhempi historia

Konya oli 1200-luvulla seldžukkien Rumin sulttaanikunnan pääkaupunki. Seldžukit jättivät huomattavan jäljen alueen arkkitehtuuriin. Tyylisuunta muistuttaa telttaa kahdeksan- tai kymmenkulmaisine rakenteineen. Puukaiverruksiin perustuvassa koristelussa päästiin korkealle tasolle ja samaa tyyliä sovellettiin stukko- ja kivityössä. Sisäosissa käytettiin sinisävyisiä fajanssikaakeleita, josta myöhemmin kehittyi turkkilainen kaakelikoristelu. Moskeijoissa käyettiin kaakeliin maalattuja tai marmoriin kaiverrettuja *[[Koraani]]n* lauseita. Konyasta on lähtöisin myös derviššien tanssikulttuuri. Kaupunkiin on haudattu runoilija Rumi.

## Lähteet

## Aiheesta muualla
Polydoros (Kadmoksen poika)

**Polydoros** oli kreikkalaisessa mytologiassa Theban kuningas ja Kadmoksen ja Harmonian ainoa poika. Kadmosta seurasi hänen sisarensa Agauen ja spartti Ekhionin poika Pentheus, joka hallitsi Thebaa ainoastaan lyhyen aikaa ennen kuin Dionysos sai hänen äitinsä ja tätinsä repimään hänet kappaleiksi. Hänen jälkeensä valtaistuimelle nousi hänen setänsä Polydoros, joka nai Nykteiin, Nykteuksen tyttären. Heidän poikansa Labdakoksen ollessa vielä nuori Polydoros kuoli tuntemattomasta syystä ja Nykteuksen toimi sijaishallitsijana.

Pausanias kertoo, että Polydoroksen valtakausi olisi alkanut suoraan Kadmoksen jälkeen.

## Lähteet
Päivi Korvajärvi

**Päivi Heleena Korvajärvi** (s. 12. marraskuuta 1951 Ilmajoki) on suomalainen sosiaalipsykologi ja työelämän tutkija. Hän väitteli aiheenaan työelämän sukupuolittuneet käytännöt Tampereen yliopistosta 1998. Hän on myös kirjoittanut useita artikkeleita ja toimittanut kirjoja, jotka käsittelevät empiiristä, etnografista, työelämäntutkimusta sekä sukupuolen merkitystä työelämässä.

Korvajärvi on syntynyt Ilmajoella ja päässyt ylioppilaaksi Ilmajoen yhteiskoulusta 1970.

Korvajärvi toimii Tampereen yliopistossa naistutkimuksen, erityisesti yhteiskuntatieteellisen naistutkimuksen professorina.

## Lähteet
Tuija Pulkkinen

**Tuija Kaarina Pulkkinen** (s. 30. heinäkuuta 1956 Pihlajavesi) on suomalainen valtiotieteilijä, filosofi ja feministi. Hän väitteli Helsingin yliopistossa vuonna 1996 postmodernista politiikan filosofiasta ja toimijuudesta. Pulkkinen on nimitetty akatemiaprofessoriksi viisivuotiskaudeksi 2011–2015.

Pulkkinen oli 1990-luvun alkupuolella vierailevana tutkijana Kalifornian yliopistossa Santa Cruzissa. Hän myös toi tuolloin Yhdysvalloista Suomeen ranskalaista nykyfilosofiaa sekä yhdysvaltalaisen filosofin Judith Butlerin performatiivista sukupuolikäsitystä ja siitä nousevaa queer-tutkimusta. Vastaavasti hän on arvostellut Suomessa feministisessä filosofiassa hallitsevassa asemassa olevaa fenomenologista perinnettä ja Luce Irigarayn käsitystä radikaalista sukupuolierosta. Pulkkinen on myös Hegelin filosofian tutkija.

Pulkkinen on hoitanut naistutkimuksen professuuria ensin Jyväskylän yliopistossa ja myöhemmin sukupuolentutkimuksen professuuria Helsingin yliopiston Kristiina-instituutissa.

## Kunnianosoituksia

*  Ordre des Palmes académiques (Ranska, 2017)

## Teoksia
* 
* 

## Lähteet

## Aiheesta muualla
* Tuija Pulkkisen Jyväskylän yliopiston kotisivut
* Tuija Pulkkinen 375 humanistia -sivustolla 13.2.2015, Helsingin yliopiston humanistinen tiedekunta
Hyundai Trajet

**Hyundai Trajet** on eteläkorealaisen Hyundai Motor Companyn vuosina 1999–2008 valmistama seitsenpaikkainen tila-auto. 

Sen moottorivaihtoehdot olivat 2,0- ja 2,7-litraiset bensiini- ja 2,0-litrainen dieselmoottori, käsivalintainen tai automaattivaihteisto.

## Lähteet

## Aiheesta muualla
Esipuhdistaja

**Esipuhdistaja**  on maataloudessa ja erityisesti viljanviljelyssä käytettävä laite, joka sijaitsee useimmiten kuivurin yhteydessä. Sillä saadaan poistettua viljan joukosta erilaisia epäpuhtauksia, kuten pölyä, roskia, akanoita ja piensiemeniä. Sitä käytetään varsinkin silloin, kun käsiteltävä viljaerä myydään teollisuuteen.  

Vanhemmassa koneistetussa maataloudessa esipuhdistajan tehtävät hoidettiin tuultajalla eli viskurilla. Seuloilla varustettu viskuri on esipuhdistajaa monipuolisempi laite, sillä esipuhdistin ei lajittele viljaa.

## Lähteet

## Aiheesta muualla
*Kauhajoen kokemuksia 
*Kritiikkiäkin
Karikkoselkä

**Karikkoselkä** on kraatterijärvi Petäjävedellä Keski-Suomessa. Se sijaitsee noin 25 kilometriä Jyväskylästä länteen ja noin viisi kilometriä Petäjäveden kirkolta kaakkoon. Järvi kuuluu Päijänteen vesistöalueeseen ja Petäjäveden reittiin.

Karikkoselkä eroaa muista alueen järvistä selvän pyöreähkön muotoisena. Muut järvet ovat tyypillisiä jääkauden muovaamia luode–kaakko-suuntaisia. Karikkoselän eteläpää on meteoriittikraatteri ja pohjoisosa pitkänomainen Petäälahti. Järvi on Autionsalmen kautta yhteydessä Petäjävesi-järveen länteen ja sieltä etelään Suoliveden suunnan eli Petäjäveden reitin ja edelleen Jämsän kautta Päijänteeseen.

Karikkoselkä on pienin Suomen tunnetuista törmäyskraattereista. Sen läpimitta on 1,4 kilometriä ja syvyys 150 metriä, mutta kraatterin pohjalla on yli sadan metrin paksuinen sedimenttikerros. Kraatterin iäksi on määritelty 250–450 miljoonaa vuotta. Järven suurin syvyys on 26 metriä ja kokonaispinta-ala on noin 2,5&nbsp;km².

Järven syntytapa oli mahdollista päätellä jo sen muodosta ja sen ympäriltä löydetyistä pirstekartioista. Myös magneettiset mittaukset osoittivat poikkeamia järven kohdalla. Lopullinen varmistus saatiin järven pohjan porauksin ja vuonna 1996 Karikkoselkä voitiin virallisesti määritellä Suomen seitsemänneksi meteoriittikraatteriksi.

## Lähteet
* Lehtinen, M.; Pesonen, L. J.; Puranen, R.; Deutsch, A. (1996). ”Karikkoselkä – A new impact structure in Finland”

### Viitteet
Markku Siivola

**Markku Siivola** (s. 3. tammikuuta 1945) on kirjallisuuskriitikko, Montague Ullmanin kehittämän uniryhmäprosessin työnohjaaja ja yksi Suomen uniryhmäforumin ja Suomen Hypnoosiyhdistyksen perustajajäsenistä. Hän on Ruotsin uniryhmäforumin (Drömgruppsforum) kunniajäsen (hedersmedlem).

* Luonnontieteiden kandidaatti 1970
* Lääketieteen lisensiaatti 1975
* ECFMG (Educational Commission for Foreign  Medical Graduates examination, U.S.A.) 1975
* Psykiatrian erikoislääkäri 1981 Suomessa ja 1985 Ruotsissa
* Yleissairaalapsykiatrian erityispätevyys 2000 

## Teoksia
*  Uusin versio: http://siivola.org/markku/uni/uni-tutt.html
* Markku Siivola: *Unien opissa - unet itseymmärryksen palveluksessa*, 2008, 
** *Understanding Dreams: The Gateway to Dreams Without Dream Interpretation*, 2011,  http://siivola.org/dreams/

## Aiheesta muualla
* Kotisivu.
* Salatiede ja salaileva tiede.
Sebastian Sorsa

**Sebastian Sorsa** (s. 25. tammikuuta 1984 Helsinki) on uransa lopettanut suomalainen jalkapalloilija, joka edusti viimeisenä pelivuotenaan Veikkausliigassa pelaavaa Kuopion Palloseuraa. Hän oli pelipaikaltaan oikea laitapuolustaja. Aikaisemmin urallaan Sorsa pelasi enimmäkseen oikeana laitalinkkinä.

Sorsa aloitti jalkapallon Malmin Palloseurassa. Pian hän siirtyi Helsingin Jalkapalloklubin kaupunginosajoukkueeseen ja lopulta ikäluokkansa edustusjoukkueeseen. B-juniorina Sorsa pelasi Pallokerho-35:ssä sekä FC Jokereissa. Kaudeksi 2002 hän palasi HJK:n A-junioreihin. Vuonna 2003 Sorsa siirtyi yhteistyösopimuksen turvin Kakkosessa pelanneeseen FCK Salamoihin, jota valmensi entinen HJK-pelaaja Aki Hyryläinen. Hän pelasi menestyksekkään kauden, voittaen muun muassa Suomen Cupin maalikuninkuuden ja tehden pikkufinaalissa viisi maalia 0-7–voitossa Järvenpään Palloseuraa vastaan.

HJK:sta Sorsa siirtyi tammikuussa 2008 kahden vuoden sopimuksella englantilaiseen Leeds Unitediin.. Sorsa ei kuitenkaan murtautunut pelaavaan kokoonpanoon ja siirtyi kesällä 2008 Skotlannin Valioliigassa kaudella 2008–2009 pelanneeseen Hamilton Academicaliin.

7. tammikuuta 2009 Sorsa vapautettiin Hamilton-sopimuksestaan. Sorsa ehti edustaa Hamiltonia vain kolmessa pelissä syksyn 2008 aikana. 
Sorsa siirtyi takaisin HJK:hon 2009 tammikuussa 2+1-vuotisella sopimuksella.  Sorsan sopimus HJK:n kanssa päättyi kauteen 2016. 11. marraskuuta 2016 Sorsa allekirjoitti kaksivuotisen pelaajasopimuksen KuPS:n kanssa, mutta lopetti kuitenkin ammattilaisuransa sarjakauden 2017 jälkeen.  

## Lähteet
Kyynelkanava

**Kyynelkanava** () on kyynelelin, joka lähtee kahtena haarana silmän sisäkulmasta kyynelpisteistä. Ylemmän ja alemman kyynelkanavan yhtymäkohdassa on kyynelpussi, josta kyynelkanava jatkuu nenäonteloon.

## Katso myös
*Kyynelneste
Younès Kaboul

**Younès Kaboul** (s. 4. tammikuuta 1986, Saint-Julien-en-Genevois) on ranskalainen jalkapalloilija, joka pelaa nykyisin Watfordin joukkueessa Englannin Valioliigassa. Pelipaikaltaan hän on keskuspuolustaja.

Kaboul siirtyi loistavan kauden 2006–2007 jälkeen AJ Auxerresta pohjoislontoolaiseen Tottenhamiin 8 miljoonan punnan siirtosummalla. Kaboul oli tarkoitus hankkia Tottenhamiin tulevaisuuden pelaajaksi. Mutta hän joutui heti tositoimiin ja suureen rooliin kun Ledley King oli loukkaantuneena kauden alussa. Muutamat kohtalokkaat henkilökohtaiset virheet peleissä ajoivat hänet lopulta pois Tottenhamin pelaajistosta. Pelattuaan vain kauden 2007–2008 Tottenhamissa, Kaboul siirtyi elokuussa 2008 Portsmouthiin. Tammikuussa 2010 Kaboul palasi takaisin Tottenhamiin.

Kaboul nimettiin syyskuussa 2014 Tottenhamin uudeksi kapteeniksi entisen kapteenin Michael Dawsonin siirryttyä Hull Cityyn. Vuonna 2015 Kaboul siirtyi Sunderlandiin ja vuonna 2016 edelleen Watfordiin.

## Saavutukset
* Alle 19-vuotiaiden Euroopan-mestaruus 2005
* Ranskan cupin voitto 2005 (AJ Auxerre)

## Lähteet

## Aiheesta muualla
Steyr

**Steyr** [ˈʃtaɪ̯ɐ] on kaupunki Ylä-Itävallan osavaltiossa Itävallassa. Kaupungin asukasluku on 38&nbsp;324 (2017).

Steyrillä on hyvin kaunis sijainti Enns- ja Steyr-jokien yhtymäkohdassa. Sen keskusta kuuluu Itävallan parhaiten säilyneisiin vanhoihin kaupunkeihin. Vanhin muuri kaupungissa on Rooman valtakunnan ajoilta.

## Teollisuus
Kaupungissa toimii BMW:n dieselmoottoritehdas jossa valmistetaan 70&nbsp;% Euroopassa myydyistä BMW:n dieselautojen moottoreista. SKF:n kuulalaakeritehdas toimii samassa kaupungissa. Toisen maailmansodan aikana sama tehdas valmisti Messerschmitt Bf 109 -hävittäjälentokoneiden moottoreita, jotka vietiin junalla Wieniin Wiener-Neustadtin lentokentälle, jossa toimi hävittäjien kokoonpanotehdas. Samasta tehtaasta muun muassa Suomi sai Me 109 G-2 -koneita kesällä 1943.

Kaupunki on tunnettu laadukkaista metallituotteista jo vuosisatoja.

## Lähteet

## Aiheesta muualla

*Kaupungin verkkosivusto
Helsinki Freezeout

**Helsinki Freezeout** on Suomen ainoan kasinon, Casino Helsingin talvisin järjestämä kansainvälinen pokeriturnaus. Pelimuotoina ovat olleet texas hold 'em no limit (unlimited rebuys for 90 min + add-on), omaha pot limit, seven card stud limit, texas hold 'em no limit (freezeout, pääkilpailu) ja sökö pot limit. Lisäksi pääkilpailuun on satelliittiturnaus.

Vuoden 2009 pääkilpailussa voittajan voittosumma (201&nbsp;096 euroa) oli suurin Suomessa jaettu ykköspalkinto. Edellinen ennätys oli vuoden 2008 pääturnauksesta (160&nbsp;825 euroa)..

## Voittajat

### 2005

Turnaus pelattiin 12.&ndash;17.12.

### 2007

Turnaus pelattiin 7.&ndash;13.1.

### 2008

Turnaus pelattiin 7.&ndash;13.1.

### 2009

Turnaus pelattiin 10.&ndash;18.1.

### 2013

### 2014

### 2015

## Lähteet

## Aiheesta muualla

* Helsinki Freezeout 2013
Tomi Markkola

**Tomi Markkola** (oik. **Tomi Teuho-Markkola**) (s. 7. tammikuuta 1976 Nokia)  on suomalainen iskelmälaulaja.

Koko ikänsä Nokialla asunut Tomi Markkola aloitti harmonikan soiton 13-vuotiaana. Sittemmin hän kouluttautui puutarhuriksi, mutta lopulta musiikista tuli hänelle ammatti. Hän osallistui Seinäjoen tangomarkkinoille ensimmäisen kerran vuonna 1995, mutta sillä kerralla tie nousi pystyyn Raisiossa pidetyssä semifinaalissa.

Markkola nousi koko Suomen kansan kuuluisuuteen vuonna 1996, kun hänet kruunattiin tangokuninkaaksi Seinäjoen tangomarkkinoilla. Samana vuonna tangokuningattareksi kruunattiin Saija Varjus.

Markkola on lunastanut asemansa suomalaisen iskelmän huipulla upean äänensä ansiosta. Hänen harrastuksiinsa kuuluu muun muassa golf. Hänen vaimonsa, Virve Parkkosen, veli on Idols-tähti Pete Parkkonen.

Tomi Markkolan ensimmäinen levytys oli Reino Markkulan säveltämä ja Juha Vainion sanoittama tango "Kerro, jos luoksesi tulla mä saan*"*, jonka oli ensimmäisenä levyttänyt Eino Grön vuonna 1966. Vuonna 1997 ilmestyi hänen ensimmäinen albuminsa, jota myytiin parin vuoden aikana kultalevyyn oikeuttava määrä. Markkolan ainoaksi levytykseksi vuonna 1999 jäi singlenä julkaistu humoristinen ralli "Ei mennä Turkuun*"*.

## Yhtye
Tangokuninkuuden myötä Markkola lähti kiertämään Suomea Sylvia-orkesterin kanssa. Elokuussa 1997 Sylvia vaihtui Boleroon. Boleron kanssa hän keikkaili vuoden 2000 lokakuulle asti, jonka jälkeen Suomea lähdettiin kiertämään Fernetin kanssa.

## Fernetin kokoonpano

*Pekka Kauppinen (basso ja laulu)
*Pertti Kauppinen (rummut ja laulu)
*Jussi Halonen (koskettimet ja laulu)
*Juha Muukkonen (kitara ja laulu)

## Diskografia
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Viralliset kotisivut